《送李伯华使宁夏》
明代·皇甫汸

年来念尔劳王事，塞役冲寒两度违。雨露喜迎新使节，风尘愁见旧征衣。

春先豳谷花应发，腊尽函关雁不飞。到日从容登华岳，凭高一览汉京畿。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。